கேள்வி: பி. எஸ். செட்டியார் - இதழாசிரியர் பற்றி விளக்கவும்.
பதில்: தமிழரசு, தொழிலாளன், அமிர்த குணபோதினி ஆகியவற்றின் ஆசிரியராகப் பணியாற்றினார். "ஸ்வராஜ்யா" தமிழ் இதழில் பல எழுச்சிக் கட்டுரைகளை எழுதினார். சென்னையில் இருந்து 1930 இல் "சினிமா உலகம் (இதழ்)" என்ற தமிழ் இதழை வெளியிட்டார். இப்பத்திரிகையே தமிழ்த் திரைத்துறைப் பத்திரிகைகளின் முன்னோடி ஆகும். வெகு காலம் சென்னையிலேயே வெளிவந்த இப்பத்திரிகை போர்க்கால நெருக்கடியால் கோயம்புத்தூருக்கு மாற்றப்பட்டது. கோயம்புத்தூர் வரைட்டி ஹால் வீதியில் உள்ள அவரது இல்லத்திலேயே உள்ள ஒரு சிறிய அறையில் இருந்து இவ்வார இதழை வெளியிட்டார். வெகு காலம் வரை இவ்விதழின் விலை அரையணாவாகத் தான் இருந்தது. சாதாரணத் தாளில், ரோஸ் நிறக் காகித அட்டையுடன் அது வெளிவந்து கொண்டிருந்தது. திரையுலகச் செய்திகள், தமிழ்-இந்தி ஆங்கிலப் படங்கள் பற்றிய தகவல்கள், விமர்சனங்கள், கேள்வி பதில்கள் போன்றவை இடம் பெற்றிருந்தன. இப் பத்திரிகையில் 1943 இல் வல்லிக்கண்ணன் ஒன்பது மாதங்களுக்கும் மேல் உதவி ஆசிரியராகப் பணியாற்றியிருந்தார். இப்பத்திரிகையில், திரைப்பட வசனகர்த்தாவாகப் புகழ்பெற்ற இளங்கோவன் (ம.க.தணிகாசலம்), கவி ச. து. சுப்பிரமணிய யோகி, பாரதிதாசன், மற்றும் விபுலாநந்தர், திரு. வி. க. முதலியோரும் எழுதினர். கண்ணதாசன் கவிதையும் இதில்தான் முதன் முதலாகப் பிரசுரமானது. இப்பத்திரிகை 1947 வரை வெளிவந்தது.
கேள்வி: பி. எஸ். செட்டியார் - எழுதிய நூல்கள் என்பது என்ன?
பதில்: *சிறுவர் விருந்து *செந்தமிழ்ச் செல்வி *பெஞ்சமின் பிராங்க்ளின் வாழ்க்கை வரலாறு *இந்தியப் பெரியார் *அறிவுலக வீரர் *அறிஞர் ஆர்.கே.எஸ். *தியாக உள்ளம் திருவருள் *அயலவர் கண்ட இந்தியா *காப்பியக் காட்சிகள் *அன்னை வாசகம்